De seneste par måneder har Aalborg Kommune modtaget rigtig mange mails og telefonopringninger fra frustrerede borgere, der ikke får deres nattesøvn, fordi mågerne skriger. -Det er omkring 20-30 opringninger vi får om ugen fra borgere i vestbyen, midtbyen og øgadekvarteret. Det eneste vi kan siger er, at vi ikke må gøre noget i øjeblikket, fordi mågerne er fredet i yngletiden, siger en medarbejder ved Aalborg Kommune. Nu vil kommunen tage kontakt til Naturstyrelsen for at få dispensation til at skyde måger, selvom de ifølge lovgivningen er fredet. Sidste April var Aalborg Kommune ude og skyde måger for at få antallet ned. Det hjalp også i en periode, men nu er plagen altså vendt tilbage.

Referat:
Mågerne skriger igen i Aalborg. Så meget, at det vælter ind med opringninger og mails fra irriterede borgere til Aalborg Kommune.